open-index/open-wikipedia-markdown huggingface dataset:
Bielolist obyčajný

**Bielolist obyčajný** () je druh jednoročnej byliny rodu bielolist, z čeľade astrovité (*Asteraceae*). Rozšírený je od Európy po západné Rusko.

## Opis
Bielolist obyčajný je teplomilná a svetlomilná jednoročná bylina. Byľ  je na báze s niekoľkými dlhými vystúpavými konármi, je husto listnatá, sivo plstnato chlpatá, vysoká 5 až 35 cm.

Listy sú sediace, pritisnuté k stonke, smerujúce nahor. Čepeľ je čiarkovito kopijovitá, na okraji väčšinou mierne zvlnená, končistá, na oboch stranách sivobielo plstnato chlpatá, dlhá do 25 mm.

Úbory sú v počte 20 až 40, sú podlhovasto vajcovité, usporiadané v hustých guľovitých koncových klbkách, ktoré  tvoria vrcholíkovo rozkonárené súkvetie. Piestikové kvety sú v počte 20 až 30, žlté až červenkasté, dlhé do 3 mm. Obojpohlavné kvety sú len 2 až 3. Zákrov je oblý, zákrovné listene sú kopijovité, len prostredné sú dlho chlpaté, žltkasté, zakončené dlhou žltou osťou.

Plodmi sú podlhovasté hnedé nažky, dlhé do 0,8 mm. Lúče chocholca sú dlhé 3 mm.

## Rozšírenie
Bielolist obyčajný je rozšírený v Európe, s výnimkou väčšiny Škandinávie a Pyrenejského polostrova, na východ zasahuje do západného Ruska. Ojedinele výskyty sú v severnej Afrike. 

## Ekológia
Bielolist obyčajný obľubuje teplé, suché, na živiny bohaté,  piesočnaté a štrkovité pôdy. Rastie na okrajoch ciest a polí, na úhoroch, suchých pasienkoch od nížinného po podhorský vegetačný stupeň. Kvitne od júna do septembra. Na Slovensku je považovaný za ohrozený taxón a je chránený  zákonom.

## Referencie

## Iné projekty

Kategória:Flóra na Slovensku
Kategória:Ohrozené druhy
Kategória:Zákonom chránené rastliny na Slovensku
obyčajný
Kategória:Rastliny so žltými kvetmi
Hričkovský potok

**Hričkovský potok** je vodný tok vo Veľkej Fatre na území okresu Ružomberok. Je to pravostranný prítok Revúcej s dĺžkou približne 4,7 km a je tokom IV. rádu. Preteká ochranným pásmom Národného parku Nízke Tatry.

## Priebeh toku
Potok pramení v juhovýchodnej časti pohoria, v geomorfologickom podcelku Zvolen, na severozápadnom úbočí vrchu Zvolen (), v nadmorskej výške približne 

Potok pramení v závere doliny Veľký Hričkov, ktorá siaha pod hrebeň, vedúci z Krížnej () na Donovaly. Od prameňa tečie severným smerom a onedlho priberá niekoľko menších prítokov. V strednej časti potom priberá ľavostranné prítoky z Vyšnej a Nižnej Mlynárovej na úbočí Čiernej hory (), ako aj významný pravostranný zo svahov Malého Zvolena (). Nasleduje ľavostranný prítok Žiarová a pravostranný prítok spod Končitej (). Na dolnom toku už pokračuje bez väčších prítokov, vteká do Revúckej doliny a preteká Nižnou Revúcou, kde sa v nadmorskej výške približne  vlieva do Revúcej. Potok patrí do povodia rieky Váh.  

Potok pramení a preteká iba katastrálnym územím obce Liptovské Revúce v okrese Ružomberok v Žilinskom kraji.

## Referencie

## Pozri aj
* Veľká Fatra
* Zvolen (geomorfologický podcelok)

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Veľkej Fatre
Kategória:Povodie Váhu
Kategória:Vodné toky v okrese Ružomberok
Supercopa de España 2025

**Supercopa de España 2025** bol 41. ročníkom Supercopa de España, každoročnej futbalovej súťaže pre španielske futbalové kluby, ktoré boli úspešne vo svojich hlavných súťažiach v predchádzajúcej sezóne.

FC Barcelona vyhrala turnaj, keď vo finále zdolala Real Madrid 5:2 a získala svoj 15. titul v tejto súťaži.

## Tímy
Na turnaj sa dostali tímy, ktoré skončili na prvom a druhom mieste v La Liga 2023/24 a Copa del Rey 2023/24

## Štadión

## Zápasy

### Pavúk

### Semifinále

### Finále

## Referencie

## Zdroj

Kategória:Supercopa de España
Kategória:Futbal v 2025
Kategória:Futbal v Saudskej Arábii
Železničná stanica Šelpice

**Železničná stanica Šelpice** je železničná stanica pri obci Šelpice. Nachádza sa v nadmorskej výške  medzi zastávkami Trnava predmestie a Klčovany na 9,002 km. Stanica je súčasťou trate Kúty – Trnava, ktorá je elektrifikovaná 25 kV 50 Hz. Na železničnej stanici nie je možná kúpa cestovného lístka.

Budova stanice sa nachádza vľavo, v smere od Trnavy. Stanica je na juhoýchodnom okraji obce, najbližšia autobusová zastávka je vzdialená asi 400 m.

## Referencie


Šelpice
Kategória:Železničné stanice v okrese Trnava
Kategória:Šelpice
Užhorodská župa (Česko-Slovensko)

**Užhorodská župa** (v rokoch 1919 – 1921 **Užská župa**) bola župa v Podkarpatskej Rusi v Česko-Slovensku, vytvorená z uhorskej Užskej župy. Existovala v rokoch 1919 – 1926, mala rozlohu 2&nbsp;108 km² a jej správnym centrom bol Užhorod.

## Historický vývoj
Československé jednotky obsadili v januári 1919 Užhorod a vo februári bola obnovená činnosť župného úradu Užskej župy. Keď česko-slovenská armáda zabrala počas prvej polovice roku 1919 väčšinu Podkarpatskej Rusi, bola dňa 6. júna 1919, kvôli konsolidácii pomerov na tomto území počas odchodu maďarských komunistických a rumunských jednotiek, neoficiálne vyhlásená vojenská diktatúra pod velením francúzskeho generála v československých službách Edmonda Hennocquea. Podkarpatská Rus bola postupne rozčlenená na štyri župy, ktoré vychádzali z administratívnych celkov vytvorených tu Uhorskom. Jedným z týchto celkov bola i Užská župa (neskôr Užhorodská), ktorá vznikla z časti pôvodnej uhorskej Užskej župy. Tento celok pôvodne zasahoval pomerne veľkou časťou aj na dnešné Slovensko, no v roku 1919 bola jeho západná časť (slúžnovské okresy Sobrance a Veľké Kapušany) pripojená k slovenskej Zemplínskej župe, zatiaľ čo východná časť vytvorila podkarpatskoruskú Užskú/Užhorodskú župu.

V čele župy stál vládou menovaný župan. Koncom januára 1919 splnomocnený minister Vavro Šrobár menoval užským županom slovenského rímskokatolického kňaza Ladislava Moyša. Po 13. mesiacoch ho ako vládny komisár vystriedal Karel Marvan. Ten vo funkcii zostal iba krátko, pretože už v lete 1920 bol správcom župy Bohumír Ťoupalík, ktorý tu pôsobil do septembra 1921. Vtedy sa županom stal rusínsky právnik Ivan Želtvaj. Sídlo župy sa nachádzalo v Užhorode.

Užhorodská župa existovala do 30. júna 1926. K 1. júlu 1926 boli všetky župy na Podkarpatskej Rusi zlúčené do jedinej, Podkarpatoruskej župy.

## Geografia
Užhorodská župa sa nachádzala na západe Podkarpatskej Rusi, v povodí rieky Uh. Na západe susedila so Slovenskom a Zemplínskou župou, na východe do roku 1921 s Mukačevskou župou a na juhovýchode s Berežskou župou; po reorganizácii podkarpatských žúp potom iba s Berežskou župou. Severná a južná hranica Užhorodskej župy bola zároveň hranicou štátnou; na severe s Poľskom, na juhu s Maďarskom.

## Administratívne členenie
V roku 1921 sa Užská župa členila na štyri slúžnovské okresy (Velký Berezný, Perečín, Seredné a Užhorod) a jedno mesto so zriadeným magistrátom (Užhorod), ktoré bolo na úrovni okresu.

## Referencie


## Pozri aj
* Užská župa (Uhorsko)
* Podkarpatská Rus

## Zdroj
* 

Kategória:Župy v Česko-Slovensku
Kategória:Podkarpatská Rus
Intervalová aritmetika

**Intervalová aritmetika** je metóda numerickej matematiky, ktorá okrem iného čiastočne rieši problematiku zaokrúhľovania čísiel. Myšlienkou je nepracovať s exaktne presnou hodnotou (často to ani nie je možné, napr. Ludolfovo číslo, základ prirodzeného logaritmu...), ale zaznamenať spodnú a hornú hranicu intervalu, v ktorom sa táto hodnota nachádza. Napríklad namiesto hodnoty 0.123456789 bude intervalová aritmetika pracovať s intervalom \langle 0.123, 0.124 \rangle. Táto aritmetika pracuje s obojstranne uzavretými intervalmi, teda spodná a horná hodnota intervalu patria do samotného intervalu podľa definície:

\langle x ; y \rangle = \{ n \in \mathbb R| x  \leq n \leq y \}.

Pre sčítanie a násobenie platí, že sa zachováva komutatívnosť a asociatívnosť, ale už nie je zachovaná distributívnosť.

### Sčítanie
\langle x_1; x_2 \rangle + \langle y_1; y_2 \rangle = \langle x_1 + y_1; x_2 + y_2 \rangle

### Odčítanie
\langle x_1; x_2 \rangle - \langle y_1; y_2 \rangle = \langle x_1 - y_1; x_2 - y_2 \rangle

### Násobenie
\langle x_1; x_2 \rangle \cdot \langle y_1; y_2 \rangle = 
\langle  
\min \{ x_1 y_1 , x_1 y_2 , x_2 y_1 , x_2 y_2 \}; \max \{ x_1 y_1 , x_1 y_2 , x_2 y_1 , x_2 y_2 \} 
\rangle

Pokiaľ platí x_1, y_1 \geq 0, potom možno použiť vzorec

\langle x_1; x_2 \rangle \cdot \langle y_1; y_2 \rangle = 
\langle x_1 y_1 ; x_2 y_2 \rangle.

### Delenie
\frac{\langle x_1; x_2 \rangle}{\langle y_1; y_2 \rangle} = 
\langle x_1; x_2 \rangle \cdot \frac{1}{\langle y_1; y_2 \rangle}.

Pokiaľ pre deliteľ platí 0 \notin \langle y_1; y_2 \rangle, teda sa v intervale nenachádza nula, potom

\begin{alignat}{4}
\frac{1}{\langle y_1; y_2 \rangle} &= \left \langle \frac{1}{y_2} ; \frac{1}{y_1} \right \rangle \\
\frac{1}{\langle y_1; 0 \rangle} &= \left \langle -\infty ; \frac{1}{y_1} \right \rangle \\
\frac{1}{\langle 0; y_2 \rangle} &= \left \langle \frac{1}{y_2} ; + \infty \right \rangle \\
\end{alignat}.

Ak však platí 0 \in \langle y_1 ; y_2 \rangle, potom

\frac{1}{\langle y_1 ; y_2 \rangle} = 
\left \langle - \infty ; \frac{1}{y_1} \right \rangle
\cup
\left \langle \frac{1}{y_2} ; + \infty \right \rangle
\subseteq
\langle - \infty ; + \infty \rangle.

## Referencie

## Pozri aj
* aritmetická operácia
* interval

Kategória:Aritmetika
Kategória:Numerická matematika
Kategória:Počítačová aritmetika
Kategória:Dátové typy
Albín (rozlišovacia stránka)

**Albín** môže byť:
* človek alebo živočích postihnutý albinizmom, pozri pod albinizmus
* v geológii: biela odroda apofylitu, pozri pod apofylit
* mužské krstné meno, pozri Albín
1,2-ditiolán

**1,2-ditiolán** je organická zlúčenina síry. Patrí medzi heterocyklické zlúčeniny odvodené od cyklopentánu, v ktorom boli dve metylénové skupiny nahradené disulfidovou väzbou. Formálne je disulfid odvodený od 1,3-propánditiolu. Jeho izomérom je 1,3-ditiolán. Samotný 1,2-ditiolán nie je veľmi významný, ale jeho substituované deriváty sú dôležité, hlavne kyselina lipoová a lipoamid. Niekoľko jeho derivátov sa nachádza v jedle. 1,2-ditiolán je však nestabilný a polymerizuje.

## Deriváty
Substituované deriváty 1,2-ditiolánu sa nachádzajú v niektorých jedlách, napríklad v špargli. Jeho 4-dimetylamino derivát, nereistoxín, bol inšpiráciou pre insekticídy, ktoré blokujú nikotínový acetylcholínový receptor.

Kyselina lipoová je nevyhnutná pre aeróbny metabolizmus u cicavcov a taktiež má vysokú afinitu k mnohým kovom, vrátane zlata, molybdénu a volfrámu. Ďalšie 1,2-ditiolány sú dôležité pre nanomateriály, napríklad zlaté nanočastice alebo tzv. TMD monolayers (po anglicky transition metal dichalcogenide monolayers, v preklade „monovrstvy z dichalkogenidu prechodného kovu“), napríklad MoS<sub>2</sub> a WS<sub>2</sub>.


Súbor:Lipoic acid.svg|Kyselina lipoová
Súbor:Nereistoxin.svg|Nereistoxín


## Referencie

## Iné projekty

## Externé odkazy

* Reakcie 1,2-ditiolánu (po anglicky)

## Zdroj
Gérard Filippelli

[náhľad|Gérard Fillippelli v roku [1967.]]

**Gérard Filippelli**, prezývaný **Phil** (* 12. december 1942, Paríž – † 30. marec 2021, Argenteuil) bol francúzsky spevák, skladateľ, producent a herec. Bol jedným z členov popovej skupiny Les Charlots. Zomrel v utorok 30. marca vo veku 78 rokov na rakovinu v nemocnici Argenteuil.

## Životopis
Gérard Filippelli začínal ako zamestnanec kina Rex v polovici 60. rokov 20. storočia. Potom sa spojil s Gérardom Rinaldim a Jeanom Sarrusom, ktorí ho požiadali, aby sa pridal k ich hudobnej a humoristickej skupine Les Problemes. Gérard Filippelli sa stal manažérom a potom sa stal gitaristom. Skupina neskôr prijala názov Les Charlots. Otvárajú vystúpenia hudobníkov Antoine, Johnny Hallidaya alebo Clauda Françoisa. Charlots sa dostali aj do kinematografie, v 70. rokoch triumfovali v pokladniach so sériou komédií, od *La grande java* (1970) od Philippa Claira vrátane *Blázni zo štadióna* (1972) od Clauda Zidiho, *Les Charlots font l'Espagne* (1972) od Jeana Giraulta, *Štyria sluhovia a štyria mušketieri* (1974) od André Hunebelle či po bláznivú komédiu *Bozky z Hongkongu* (1975) od Yvana Chiffreho. V tom istom roku hral Gérard Filippelli aj v Théâtre des Célestins v *La cuisine des Anges*, bulvárnej hre Alberta Hussona v réžii Francisa Joffa. Phil a jeho spoločníci, produkovaní a menežovaní producentom Christianom Fechnerom do roku 1976. Ten odmietol temnejší scenár navrhnutý Bertrandom Blierom, čo viedlo k viacerým hádkam a sporom. Skupina neskôr nakrútili iba päť filmov, už slabšej kvality. Gérard Filippelli po poslednej produkcii z roku 1991 prestal hrať vo filmoch, na rozdiel od Gérarda Rinaldiho alebo Luisa Rega, ktorí tiež skúmali iné herecké cesty. Herec sa do roku 2011 objavoval v mnohých televíznych reláciách, kde Charlots stále vystupovali. Gérard Filippelli zomrel 30. marca 2021 v Argenteuil vo veku 78 rokov.

## Filmografia

### V rámci skupiny Les Charlots
* 1970: *La Grande Java*
* 1971: *Bažanti*
* 1972: *Blázni zo štadióna*
* 1972: *Les Charlots font l'Espagne*
* 1973: *Veľký bazár*
* 1973: *Je sais rien, mais je dirai tout*cameo rola
* 1974: *Štyria sluhovia a štyria mušketieri*
* 1974: *Štyria sluhovia a štyria mušketieri 2.: Len počkaj kardinál !*
* 1974: *Bažanti idú do boja*
* 1975: *Trop c'est trop!*cameo rola
* 1975: *[[Bozky z Hongkongu]]*
* 1978: *Nech žije sloboda!*
* 1979: *Les Charlots en délire*
* 1980: *Les Charlots kontra Drakula*
* 1983: *Návrat bažantov*
* 1984: *Nebezpečné známosti*
* 1991: *Le Retour des Charlots*

## Referencie

## Iné projekty

## Externé odkazy
* 
* 
* 
* 
* Gérard Filippelli v Discogs

Kategória:Francúzski speváci
Kategória:Francúzski skladatelia filmovej hudby
Kategória:Francúzski hudobníci
Kategória:Francúzski filmoví herci
Kategória:Francúzski televízni herci
Kategória:Osobnosti z Paríža
Kategória:Úmrtia na rakovinu
Skalný potok (prítok Revúcej)

**Skalný potok** je vodný tok vo Veľkej Fatre na území okresu Ružomberok. Je to ľavostranný prítok Revúcej s dĺžkou približne 6,8 km a je tokom IV. rádu. Preteká územím Národného parku Veľká Fatra, pramení v národnej prírodnej rezervácii Skalná Alpa.

## Priebeh toku
Potok pramení v strednej časti pohoria, v geomorfologickom podcelku Hôľna Fatra, na severnom úbočí vrchu Tanečnica (), v nadmorskej výške približne 

Potok pramení v lokalite Zvonica v závere doliny Skalné, ktorá siaha pod liptovskú vetvu hlavného veľkofatranského hrebeňa. V pramennej oblasti priberá niekoľko menších pravostranných prítokov a zo severovýchodného smeru sa stáča na východný. Následne priberá niekoľko ľavostranných prítokov zo svahov Skalnej Alpy () a postupne ďalšie menšie prítoky. Na strednom toku priberá významný ľavostranný prítok z doliny Halkové, esovito sa stáča a priberá Čierny potok, Malú a Veľkú Sihlovú a Lieskovskú. Na dolnom toku tečie už bez významnejších prítokov a stáča sa viac na juh. Vteká do Revúckej doliny a západne od Liptovskej Osady sa v nadmorskej výške približne  vlieva do Revúcej. Potok patrí do povodia rieky Váh.  

Potok pramení a preteká iba katastrálnym územím obce Liptovská Osada v okrese Ružomberok v Žilinskom kraji.

## Referencie

## Pozri aj
* Veľká Fatra, Hôľna Fatra
* Národný park Veľká Fatra

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Veľkej Fatre
Kategória:Povodie Váhu
Kategória:Vodné toky v okrese Ružomberok
Bielolist roľný

**Bielolist roľný** () je druh jednoročnej byliny rodu bielolist, z čeľade astrovité (*Asteraceae*). Jeho prirodzený areál zahŕňa oblasti od Európy po strednú Áziu.

## Opis
Bielolist roľný je jednoročná bylina. Byľ  je strapcovito alebo metlinovito rozkonárená, husto listnatá, sivo plstnato chlpatá, vysoká 5 až 45 cm.

Listy sú sediace, dlhé do 20 mm. Listová čepeľ je spravidla podlhovasto kopijovitá, na okraji plochá, krátko končistá, na oboch stranách sivo plstnato chlpatá.

Úbory v počte 2 až 7 sú usporiadané v riedkych guľovitých klbkách, ktoré vytvárajú strapcovito alebo metlinovito rozkonárené súkvetie. Vonkajšie zákrovné listene sú čiarkovité, drobné, stredné sú čiarkovito kopijovité, na vonkajšej strane husto vlnato plstnaté, vnútorné sú zväčša blanité a holé. Kvety sú drobné, dlhé 2 až 3 mm, žlté až červenkasté. Piestikových býva 15 až 18, obojpohlavné kvety bývajú len tri.

Plodmi sú nevýrazne dvojtvaré nažky, dlhé do 1 mm. Vnútorné sú s dvojradovým a vonkajšie s jednoradovým chocholcom.

## Rozšírenie
Bielolist roľný sa vyskytuje sa v Európe, s výnimkou väčšiny Pyrenejského a Apeninského polostrova a severnej Škandinávie, východne zasahuje až do strednej Ázie. Zavlečený je na Britských ostrovoch a v Severnej Amerike. Na Slovensku bol v minulosti roztrúsený až hojný na celom území s výnimkou horských oblastí. Dnes je miestami vzácny.
Najvyšší výskyt bol zaznamenaný vo výške okolo , nad obcou Nižná Boca.

## Ekológia
Bielolist roľný obľubuje teplé, suché, vysychavé, piesčité až štrkovité pôdy, s malým obsahom živín a humusu. Rastie na okrajoch ciest a polí, úhoroch, suchých pasienkoch a svetlých borovicových lesoch od rovín po pahorkatiny, zriedka aj v podhorskom vegetačnom stupni. Kvitne od júna do septembra.

## Referencie

## Iné projekty

Kategória:Flóra na Slovensku
Kategória:Najmenej ohrozené druhy
roľný
Kategória:Rastliny so žltými kvetmi
1,3-ditiolán

**1,3-ditiolán** je organická zlúčenina síry. Patrí medzi heterocyklické zlúčeniny odvodené od cyklopentánu, v ktorom boli dve metylénové skupiny nahradené tioéterovými skupinami. Jeho izomérom je 1,2-ditiolán. 

Ako 1,3-ditiolány sa označujú i zlúčeniny odvodené od 1,3-ditiolánu, u ktorých bol aspoň jeden atóm vodíka nahradený nejakou inou skupinou. Tieto deriváty sú všeobecne lepšie preskúmané než samotný 1,3-ditiolán.

## Syntéza
Rôzne deriváty 1,3-ditiolánu možno získať reakciou nejakého aldehydu s 1,2-etánditiolom. Obdobne je možné reakciu urobiť i s ketónmi. Aldehydy a ketóny premenené na ditiolány podstupujú mnohé reakcie bez narušenia štruktúry ditiolánového kruhu. Ditiolány možno často premeniť naspäť na pôvodné látky (aldehydy alebo ketóny). Na toto použitie bolo vyvinutých mnoho reakčných činidiel.

## Reakcie
1,3-ditiolány odvodené od aldehydov možno premeniť naspäť na aldehyd pomocou butyllítia:
: + BuLi →  + BuH
Tieto látky tvoria anióny, ktoré reagujú s rôznymi činidlami za vzniku C-C väzieb. Tieto organolítne zlúčeniny sa taktiež rozkladajú na ditiokarboxyláty, pričom sa z nich štiepi etylén:
: →  + 
Na rozdiel od 1,3-ditiolánov sú 2-lítio-1,3-ditiány () sú stabilné.

1,3-ditiolány sú náchylné na rôzne degradačné procesy prostredníctvom organokovových činidiel, čo vedie k mnohým iných organickým zlúčeninám síry.

## Referencie

## Iné projekty

## Externé odkazy
*Reakcie 1,3-ditiolánu (po anglicky)
Berežská župa (Česko-Slovensko)

**Berežská župa** (v rokoch 1921 – 1926 **Mukačevsko-berežská župa**) bola župa v Podkarpatskej Rusi v Česko-Slovensku, vytvorená prevažne z uhorskej Berežskej župy. Existovala v rokoch 1919 – 1921, mala rozlohu 2&nbsp;889 km², po roku 1921 3&nbsp;347 km² a jej správnym centrom bolo Berehovo, po roku 1921 Mukačevo.

## Historický vývoj
Po tom, ako československé jednotky obsadili v prvom polroku 1919 väčšinu Podkarpatskej Rusi, bola dňa 6. júna 1919 kvôli konsolidácii pomerov na tomto území počas odchodu maďarských komunistických a rumunských jednotiek, neoficiálne vyhlásená vojenská diktatúra pod velením francúzskeho generála v československých službách Edmonda Hennocquea. Podkarpatská Rus bola postupne rozčlenená na štyri župy, ktoré vychádzali z administratívnych celkov vytvorených tu Uhorskom. Jedným z týchto celkov bola i Berežská župa, ktorá vznikla z južnej časti pôvodnej uhorskej Berežskej župy. Samotné Berehovo bolo československým vojskom pod velením Jana Hostaša obsadené 22. júla 1919. V Berehove bola v septembri 1919 zriadená expozitúra mukačevského župného úradu, ešte v tom roku však začal úrad vykonávať svoju činnosť ako samostatný s plnou pôsobnosťou. Pri reorganizácii podkarpatoruských žúp v roku 1921 získala Berežská župa časť územia zrušenej Mukačevskej župy, pričom časť jej dovtedajšieho územia pripadla Marmarošskej župe.

Expozitúru županského úradu viedol rusínsky právnik Ivan Želtvaj, neskorší župan Užhorodskej župy. V čele župy mal stáť vládou menovaný župan, došlo však len k menovaniu dočasného správcu župy. Tým bol pravdepodobne až do septembra 1921 Antonín Licht, ktorý sa po zlúčení Berežskej a Mukačevskej župy k 15. septembru 1921 vzdal politickej služby na Podkarpatskej Rusi. Sídlo župy sa nachádzalo v Berehove, po reorganizácii žúp v roku 1921 v Mukačeve. Berežská župa existovala do 30. júna 1926. K 1. júlu 1926 boli všetky župy na Podkarpatskej Rusi zlúčené do jedinej, Podkarpatoruskej župy.

## Geografia
Berežská župa sa nachádzala na juhu Podkarpatskej Rusi, v povodí rieky Tisa a Boržava. Na západe susedila s Užhorodskou župou, na severe pôvodne s Mukačevskou župou (zrušená v roku 1921), na východe potom s Marmarošskou župou. Južná hranica bola zároveň štátnou hranicou s Maďarskom, od roku 1921 bola severná hranica župy zároveň štátnou hranicou s Poľskom.

## Administratívne členenie
Pred reorganizáciou v roku 1921 sa Berežská župa členila na päť slúžnovských okresov (Berehovo, Chust, Iršava, Kosino a Sevluš) a Berehovo ako mesto so zriadeným magistrátom, ktoré bolo na úrovni okresu. Po roku 1921 sa situácia kvôli znižovaniu počtu okresov menila, a nakoniec bola Berežská župa tvorená piatimi slúžnovskými okresmi (Berehovo, Iršava, Mukačevo, Svalava a Nižný Verecky) a mestom Mukačevo s výsadným postavením na úrovni okresu.

## Referencie


## Pozri aj
* Berežská župa (Uhorsko)
* Podkarpatská Rus

## Zdroj
* 

Kategória:Župy v Česko-Slovensku
Kategória:Podkarpatská Rus
FIA World Endurance Championship 2025

**Sezóna 2024 [[FIA World Endurance Championship]]** bude trinástim ročníkom vytrvalostných pretekov, ktoré organizuje Automobile Club de l'Ouest (ACO) a Medzinárodná automobilová federácia (FIA). Sezóna bude otvorená pre autonobily série Hypercar a pretekárske autá LMGT3.

## Kalendár
Kalendár bol vyhlásený 14. júna 2024 počas víkendu 24 hodín Le Mans. Kalendár je od roku 2024 nezmenený, pričom Autodromo Enzo e Dino Ferrari bude v kalendári figurovať minimálne do roku 2028.

## Zloženie tímov

### Hypercar

### LMGT3

## Výsledky a umiestnenie

### Výsledky pretekov

### Bodovací systém

### Majstrovstvá sveta vytrvalostných pretekov jazdcov hypercarov

### FIA Vytrvalostná trofej pre jazdcov divízie LMGT3

### Výsledky konštruktérov Hypercar

### Výsledky konštruktérov LMGT3

## Referencie

## Iné projekty

## Externé odkazy
*Oficiálna stránka

Kategória:Motoršport v roku 2025
Kategória:FIA World Endurance Championship
Realita (filozofia)

**Realita** (lat. *realitas*) je nejasne definovaný filozofický pojem. Ako základné definície nájdeme napr. tieto:
* bytie na rozdiel od nebytia a iných - možných, pravdepodobných atď. - foriem bytia;
* bytie len niečoho podstatného v danej veci, bytie samotnej veci;
* objektívna realita;
* vec(ov)itosť, vecnosť; 
* samostatná, od myslenia nezávislá skutočnosť.
Okrem toho sa vo viacerých textoch pojem realita považuje za úplne zhodný s pojmom skutočnosť - pozri skutočnosť (realita).

## Názory na pojem realita
Podľa Kanta je vecitosť (Sachheit) či realita (Realität) transcendentálna matéria všetkých predmetov ako vecí osebe.

Ján Letz definuje realitu ako oblasť všetkého, čo existuje reálne, t. j. nezávisle od subjektu.

Podľa Maxa Schelera je realita to, čo kladie odpor nášmu úsiliu.

## Zdroje
 

Kategória:Metafyzika
Ženy v regionálnej politike na Slovensku

Postavenie žien v politike je dôležitým ukazovateľom rovnosti a vyváženého zastúpenia rôznych spoločenských skupín v rozhodovacích procesoch. Na Slovensku, podobne ako v mnohých krajinách, ženy historicky čelili viacerým prekážkam pri vstupe do politického života. Napriek postupnému nárastu ich účasti v politike na národnej úrovni zostáva otázka ich zastúpenia na regionálnej úrovni relatívne málo preskúmaná.

Tento článok sa zameriava na zastúpenie žien v samosprávnych krajoch Slovenska od vzniku vyšších územných celkov v roku 2001 až po súčasnosť. 

### História žien v politike na Slovensku
Historický vývoj volebných práv žien na Slovensku odráža širší boj za ich politické zastúpenie. Hoci ženy získali volebné právo v Československej republike už v roku 1920, ich účasť v politike bola dlhé desaťročia nízka. Socialistické obdobie zaviedlo kvóty na minimálne 30 % zastúpenie žien v parlamente, čo viedlo k formálnemu, no kontrolovanému zastúpeniu žien v rozhodovacích procesoch.

Po roku 1989, so zrušením kvót a zavedením slobodných volieb, podiel žien v Národnej rade Slovenskej republiky výrazne klesol. Od roku 1990 sa zastúpenie žien pohybovalo medzi 12 až 15 %, čo naznačuje pretrvávajúce bariéry v ich vstupe do politiky. Tento historický kontext je kľúčový pri hodnotení aktuálnej participácie žien, najmä na regionálnej úrovni, kde sa odrážajú podobné výzvy týkajúce sa rovnosti príležitostí a zastúpenia.

#### Štatistický prehľad žien v zastupiteľstvách samosprávnych krajoch
V následujúcich grafoch je zobrazená zastúpenie žien v zastupiteľstvách všetkých samosprávnych krajov na Slovensku od roku 2001 až po súčasnosť.

Ženy poslankyne v priemere v jednotlivých krajoch za jedno volebné obdobie: v Trnavskom kraji 3,5 poslankýň, v Žilinskom kraji 5,5 poslankýň, v Prešovskom kraji 5,6 poslankýň, v Banskobystrickom kraji 6,3 poslankýň, v Nitrianskom kraji 7,1 poslankýň, v Košickom kraji 7,8 poslankýň, v Bratislavskom kraji 10,66 poslankýň a v Trenčianskom kraji 11 poslankýň. Najmenej sa ich teda priemerne vyskytuje v Trnavskom  kraji a naopak najviac v priemere ich je v Trenčianskom kraji. Počet poslankýň zastupujúcich v samosprávnych krajoch sa mení mininmálne.

Následujúca tabuľka zobrazuje zastúpenie žien všetkých samosprávnych krajov dokopy za jedno volebné obdobie (uvedené percentuálne).

Za posledných 6 volebných období bolo zastúpenie žien-poslankýň 14,25% na jedno zastupiteľstvo samosprávneho kraja.

Následujúca tabuľka zobrazuje percentuálne vyjadrenie žien poslankýň v jednotlivých krajoch za posledných 6 volebných období.

Aj z tejto tabuľky vyplýva, že najviac poslankýň bolo v Trenčianskom kraji a najmenej v Trnavskom spolu s Prešovským, ich bolo najmenej.

## Referencie

Kategória:Komunálna politika na Slovensku
Dokola

**„Dokola“** je pieseň slovenského speváka a producenta Alana Murina, ktorá bola vydaná ako singel 22. marca 2024 pod hlavičkou hudobného vydavateľstva Trueself Records ako digitálny download. Singel zaznamenal úspech v slovenských rádiách, pričom dosiahla 2. mieste v rebríčku najhranejších domácich skladieb v slovenských rádiách. 24. januára 2025 bola vydaná akustická verzia piesne.

## Kompozícia
Skladba vznikla v priebehu roka 2023. Je čisto autorským počinom, o jej tvorbu sa postaral samotný Alan Murin. Má dĺžku dve minúty a tridsaťpäť sekúnd. Skladba predstavuje výrazný posun v Alanovej hudobnej tvorbe, pričom experimentuje s novými žánrami a kladie väčší dôraz na produkciu. Podľa samotného interpreta skladba znamená zlom v jeho kariére.

V texte piesne sa objavuje linka „Mám ťa v hlave a mám ťa všade“ z Tininej piesne „Mám ťa v hlave“ z roku 2011.

## Vydanie singlu
Singel mal rádiovú premiéru 22. marca 2024 na rádiu Europa 2. V rovnaký deň bola skladba vydaná aj na streamingových platformách.

## Akustická verzia
náhľad|Alan Murin, Maxx Miklos a David Bílek vo videoklipe k akustickej verzii k piesni „Dokola“.
Okrem originálnej verzie predstavil Alan Murin aj akustickú verziu tejto piesne, ktorá vyšla 24. januára 2025 spolu s vizuálom. Skladbu produkoval producent Maxx Miklos, pričom taktiež hrá na klávesoch. Takisto na skladbe spolupracoval aj gitarista David Bílek.

## Videoklip
náhľad|Alan Murin vo videoklipe k piesni „Dokola“.
Videoklip k piesni bol zverejnený na platforme YouTube 22. marca 2024, kde získal značnú popularitu. K januáru 2025 má videoklip viac ako 4 milióny prehratí. Nakrúcal sa na Venice Beach v Spojených štátoch amerických. Videoklip zachytáva Alana, ako sa vozí na kolotoči, čo vizuálne podporuje text skladby. 

## Zoznam skladieb

## Umiestnenie v rebríčkoch
Singel debutoval na 13. mieste ČNS IFPI rebríčka najhranejších domácich singlov v slovenských rádiách. Ôsmy týždeň v rebríčku sa singel vyšplhal na 2. miesto. V rebríčku domácich digitálnych singlov sa umiestnil na 5. mieste.

## Obsadenie
* Alan Murin – spev, text piesne, autor hudby, mix a mastering
### Akustická verzia
* Maxx Miklos – produkcia, klávesy, mix a mastering
* David Bílek – gitara

## Referencie

## Externé odkazy
* Alan Murin – Dokola na Discogs
* Alan Murin – Dokola na YouTube
* Alan Murin, Maxx Miklos & David Bílek – Dokola |Acoustic Version| na YouTube

Kategória:Piesne Alana Murina
Kategória:Piesne z 2024
Kategória:Single z 2024
Kategória:Single z 2025
El Paquete Semanal

***El Paquete Semanal*** (v preklade „Týždenný balík“), inak známy ako ***El Paquete*** je zbierka multimediálneho obsahu o veľkosti jedného terabajtu distribuovaná približne od roku 2008 prostredníctvom kubánskeho podzemného trhu, ktorá slúži ako náhrada za širokopásmové pripojenie na internet. Od roku 2015 sa pre mnohých Kubáncov táto služba stala primárnym zdrojom zábavy, keďže kubánsky internet bol roky potláčaný, čo dosvedčuje len 38,8 %-ná pripojenosť k roku 2018. El Paquete Semanal má svoju vlastnú stránku, prevádzkovanú zo Spojených štátov amerických. Tento server poskytuje prístup k obsahu El Paquete a je konzistentne aktualizovaný každý týždeň.

## Kubánska vláda
Podľa článku „El Paquete Semanal“ od Michaelanne Dye a kolektívu malo ľubovoľné množstvo na rozhraní medzi štvrtinou a dvadsiatinou populácie prístup na internet. Taktiež sa tu uvádza, že „sa Kuba ako jedna z prvých 'rozvojových' krajín pripojila na sieť Internet“.

Kubánska vláda taktiež sprístupnila internet občanom prostredníctvom služby zvanej ETECSA, v rámci ktorej 60-minútové pripojenie stálo 1 CUC (vychádza na necelé euro). Táto služba sa stala najobľúbenejším spôsobom prístupu na internet, primárne používaná na pripojenie k sociálnym sieťam ako napríklad Facebook.

## Obsah
V súčasnosti možno online nájsť archív týždenných balíčkov, kde si používatelia môžu pozrieť obsah pripravovaných a minulých balíčkov predtým, ako získajú skutočný balíček. Medzi najpopulárnejší obsah patria seriály, telenovely, hudba, filmy a protizákonná inzercia. Okrem tohto El Paquete Semanal taktiež obsahuje videoklipy, spravodajské portály v španielčine, tematické stránky o počítačoch, inštruktážne videá, softvér a inzerciu pre miestne kubánske firmy. Pri väčšine klientely sa však dopyt obmedzuje len na konkrétne časti multimediálneho balíčka, ktorých cena je relatívne nízka (1 €).

Od schválenia majetkovej reformy v súvislosti so súkromnými podnikmi v roku 2011 kubánska reklamná agentúra Etres mohla vďaka novým zákonom ohľadom reklamy miestnym firmám účtovať malý poplatok za dohodnutie reklamy do El Paquete vo forme plagátu alebo krátkeho videoklipu.

Zberateľ materiálu, rovnako ako samotný zdroj materiálu, je stále neznámy. Existujú však teórie, na základe ktorých v El Paquete nefigurujú pornografia ani protivládne názory z toho dôvodu, že je vo výrobe zapojená aj kubánska vláda.

## Pokusy zastaviť prenos
Jeden spôsob, ktorým sa kubánska vláda pokúšala vysporiadať so šírením El Paquete, bolo poskytnutie vlastného zdroja pirátskeho obsahu napodobňujúceho El Paquete, zvaného *Mochila* alebo *Maletín* - v preklade „aktovka“. Tento multimediálny balíček ponúkal klasické filmy, vážnu hudbu, a výučbové materiály. „Aktovka“ sa však veľkému úspechu netešila.

## Referencie




## Externé odkazy
* The Cuban CDN
* Indexes of the Paquete editions
* 
* 
* 
* 
* 

## Zdroj

Kategória:Masmédiá na Kube
Kategória:Spoločné používanie súborov
Jean Sarrus

náhľad|Trio Les vieilles fripouilles s Alainom Turbanom, Jeanom Sarrusom a Gillesom Dreuom.

**Jean Sarrus** (* 11. máj 1945, Puteaux – † 19. február 2025, Blesle) bol francúzsky spevák, skladateľ, producent a herec. Bol jedným z členov popovej skupiny Les Charlots.

## Životopis
Sarrus začiatkom 60. rokov spoznal Gérarda Rinaldiho, seriózneho mladého muža, ktorý mal pôvabný a výrazný hlas. Rozhodli sa vytvoriť vlastnú skupinu Les Problemes neskôr nazývanú Les Charlots, do ktorej postupne prichádzali Luis, Phil a Jean-Guy. Skupina sa najviac preslávila v 70. rokoch keď sa objavovala aj vo viacerých úspešných komédiách. Keď Rinaldi v roku 1986 odišiel, skupina upadla viac-menej do anonymity, a aj keď v roku 1990 Jean Sarrus nakrútil *Le retour des Charlots* s Philom, Luisom a Richardom Bonnotom. Film sa stal veľkým prepadákom a išlo o posledný výstup skupiny vo filme. V roku 1997 sa kapela rozpadla a vrátila sa až na Sarrusovú iniciatívu v roku 2007. Od tej doby s prestávkou v období 20122013 skupina stále fungovala v zostave Sarrus, Fechner a Bonnot.

## Filmografia

### V rámci skupiny Les Charlots
* 1970: *La Grande Java*
* 1971: *Bažanti*
* 1972: *Blázni zo štadióna*
* 1972: *Les Charlots font l'Espagne*
* 1973: *Veľký bazár*
* 1973: *Je sais rien, mais je dirai tout*cameo rola
* 1974: *Štyria sluhovia a štyria mušketieri*
* 1974: *Štyria sluhovia a štyria mušketieri 2.: Len počkaj kardinál !*
* 1974: *Bažanti idú do boja*
* 1975: *Trop c'est trop!*cameo rola
* 1975: *[[Bozky z Hongkongu]]*
* 1978: *Nech žije sloboda!*
* 1979: *Les Charlots en délire*
* 1980: *Les Charlots kontra Drakula*
* 1983: *Návrat bažantov*
* 1984: *Nebezpečné známosti*
* 1991: *Le Retour des Charlots*

### Mimo skupiny Les Charlots
* 1998: *Un grand cri d'amour*
* 2022: *Les vieux fourneaux 2: Bons pour l'asile*

## Referencie

## Iné projekty

## Externé odkazy
* 
* 
* 
* 
* Jean Sarrus v Discogs

Kategória:Francúzski speváci
Kategória:Francúzski skladatelia filmovej hudby
Kategória:Francúzski hudobníci
Kategória:Francúzski filmoví herci
Kategória:Francúzski televízni herci
Kategória:Osobnosti z Puteaux
Vyšný Matejkov

**Vyšný Matejkov** je vodný tok vo Veľkej Fatre na území okresu Ružomberok. Je to ľavostranný prítok Revúcej s dĺžkou približne 7,6 km a je tokom IV. rádu. Preteká územím ochranného pásma Národného parku Veľká Fatra.

## Priebeh toku
Potok pramení na východe strednej časti pohoria, v geomorfologickom podcelku Hôľna Fatra, na severnom úbočí Skalnej Alpy (), v nadmorskej výške približne 

Potok pramení v lokalite Močidlo v závere doliny Vyšné Matejkovo, ktorá siaha pod liptovskú vetvu hlavného veľkofatranského hrebeňa. Od prameňa v blízkosti horskej chaty Smrekovica tečie severným smerom, onedlho sa však stáča na severovýchod. Priberá niekoľko menších pravostranných prítokov zo svahov Smrekovice (), ktorej severným úpätím tečie prakticky až po ústie. Severnú časť doliny tvorí hrebeň, vybiehajúci na východ z Malej Smrekovice (). Z jej svahov, z lokality Jánošíková kolkáreň priberá významnejší ľavostranný prítok a pokračuje popri lesnej ceste východným smerom. Na strednom toku sa pod Koniarkou esovito stáča a priberá menšie prítoky. Na dolnom toku priberá významnejší pravostranný prítok z Krátkej doliny a vteká do Revúckej doliny. Preteká osadou Podsuchá, kde podteká cestu I/59 a následne sa v nadmorskej výške približne  vlieva do Revúcej. Potok patrí do povodia rieky Váh.  

Potok pramení a preteká iba katastrálnym územím mesta Ružomberok v okrese Ružomberok v Žilinskom kraji.

## Referencie

## Pozri aj
* Veľká Fatra
* Hôľna Fatra

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Veľkej Fatre
Kategória:Povodie Váhu
Kategória:Vodné toky v okrese Ružomberok
Bielolist žltkastý pravý

**Bielolist žltkastý pravý** () je poddruh jednoročnej byliny rodu bielolist, z čeľade astrovité (*Asteraceae*). Jeho prirodzený areál zahŕňa Európu.

## Opis
Bielolist žltkastý pravý je jednoročná bylina. Byľ je na báze často s niekoľkými dlhými vystúpavými konárikmi, husto listnatá, zvyčajne žltkasto plstnato chlpatá, vysoká 5 až 30 cm. 

Niektoré listy sú od byle šikmo odstávajúce. Čepeľ je obrátene kopijovitá až podlhovasto lopatkovitá, s plochým alebo mierne zvlneným okrajom, zúžená do krátkej špičky, najčastejšie je žltkastosivo plstnatá, pri stredných listoch dlhá do 25 mm.

Podlhovasto vajcovité úbory sú v počte 10 až 25, v hustom guľovitom klbku. Klbka sú usporiadané vo vrcholikovito rozkonárenom súkvetí. Zákrovné listene sú v čase zrelosti plodov vzpriamené, vonkajšie sú čiarkovito kopijovité s krátkou purpurovou osťou, na vonkajšej strane sú husto a dlho vlnato chlpaté, stredné zákrovné listene sú na báze holé. Vonkajšie zákrovné listene sú blanité, kopijovité, riedko chlpaté alebo holé. Kvety v úbore sú v počte 20 až 30. V strede úboru sú 2 až 5 obojpohlavné kvety a 12 až 20 piestikovité kvety, ktoré sú žltkasté až červenkasté, dlhé do 3 mm.

Plodmi sú hnedé nažky, dlhé do 0,8 mm. Lúče chocholca sú dlhé 3 mm.   

## Rozšírenie
Bielolist žltkastý pravý je rozšírený v západnej a strednej Európe s výnimkou jej najjužnejších častí a so severnou hranicou v juhovýchodnom Anglicku a južnom Švédsku. Na východ zasahuje na západnú Ukrajinu. Na Slovensku rastie vzácne v teplejších územiach. Najvyšší výskyt bol zaznamenaný v Banskej Štiavnici, vo výška okolo .

## Ekológia
Bielolist žltkastý pravý obľubuje piesčité až hlinito-štrkovité pôdy chudobné na humus. Rastie na okrajoch ciest a polí, na úhoroch a pasienkoch od nížin po pahorkatiny. Kvitne od júna do septembra. Je na zozname rastlín chránených zákonom a bol navrhnutý na zaradenie do kategórie ohrozených taxónov.

## Referencie

## Iné projekty

Kategória:Flóra na Slovensku
Kategória:Ohrozené druhy
Kategória:Zákonom chránené rastliny na Slovensku
žltkastý pravý
Kategória:Rastliny so žltými kvetmi
Mukačevská župa

**Mukačevská župa** bola župa v Podkarpatskej Rusi v Česko-Slovensku, vytvorená prevažne z uhorskej Berežskej župy. Existovala v rokoch 1919 – 1921, mala rozlohu 3&nbsp;891 km² a jej správnym centrom bolo Mukačevo.

## Historický vývoj
Po tom, ako československé jednotky obsadili v prvom polroku 1919 väčšinu Podkarpatskej Rusi, bola dňa 6. júna 1919 kvôli konsolidácii pomerov na tomto území počas odchodu maďarských komunistických a rumunských jednotiek, neoficiálne vyhlásená vojenská diktatúra pod velením francúzskeho generála v československých službách Edmonda Hennocquea. Podkarpatská Rus bola postupne rozčlenená na štyri župy, ktoré vychádzali z administratívnych celkov vytvorených tu Uhorskom. Jedným z týchto celkov bola i Mukačevská župa, ktorá vznikla zo severnej časti pôvodnej uhorskej Berežskej župy. Samotné Mukačevo bolo československým vojskom obsadené koncom apríla 1919, župný úrad tu začal fungovať v máji toho roku.

V čele župy mal stáť vládou menovaný župan, došlo však iba k menovaniu dočasného správcu župy. Sídlo župy sa nachádzalo v Mukačeve. Mukačevská župa existovala do 14. septembra 1921. K 15. septembru 1921 (Ivan Pop uvádza 21. august 1921) boli župy na Podkarpatskej Rusi reorganizované a územie zrušenej Mukačevskej župy pripadlo prevažne Berežskej župe, východné okresy potom Marmarošskej župe.

## Geografia
Mukačevská župa sa nachádzala v strednej časti Podkarpatskej Rusi, v povodí rieky Latorica, Boržava a Rika. Na západe susedila s Užhorodskou župou, na juhu s Berežskou župou a na juhovýchode s Marmarošskou župou. Severná hranica bola zároveň štátnou hranicou s Poľskom.

## Administratívne členenie
Mukačevská župa sa členila na šesť slúžnovských okresov (Dovhé, Mukačevo, Rosvegovo, Svalava, Nižné Verecky a Volové) a jedno mesto so zriadeným magistrátom (Mukačevo), ktoré bolo na úrovni okresu.

## Referencie


## Pozri aj
* Berežská župa (Uhorsko)
* Podkarpatská Rus

## Zdroj
* 

Kategória:Župy v Česko-Slovensku
Kategória:Podkarpatská Rus
Prianto

**Prianto** GmbH je distribútor s pridanou hodnotou (VAD), ktorý sa špecializuje na podnikový softvér.

## Spoločnosť a vývoj
### Prianto Nemecko
Spoločnosť Prianto GmbH bola založená v roku 2009 Williamom Geensom a Oliverom Rothom a sídli v Mníchove. Ďalšie dve nemecké pobočky spoločnosti Prianto sa nachádzajú v Giessene a v Marle. Hlavnou činnosťou spoločnosti Prianto je veľkoobchodný predaj softvéru pre podnikové aplikácie. Zákazníkmi spoločnosti Prianto sú zvyčajne predajcovia softvéru, systémové domy (VAR), systémoví integrátori a poskytovatelia riadených služieb (MSP); spoločnosť Prianto nevykonáva činnosť priamo pre koncových zákazníkov.

V júli 2019 sa riadenie obstarávania spoločnosti Prianto GmbH vyčlenilo do dcérskej spoločnosti Prianto Projects and Procurement Management GmbH (Prianto PPM), aby bolo možné ponúkať partnerom zo systémových domov služby riadenia obstarávania mimo bežného distribučného portfólia.

Služby týkajúce sa analýzy požiadaviek, plánovania systému, inštalácie a školení ponúka zákazníkom spoločnosti Prianto od júla 2019 spoločnosť Prianto Services GmbH.

### Skupina Prianto
Prianto pôsobí od roku 2011 aj v Spojenom kráľovstve, Rakúsku a Švajčiarsku, v roku 2012 nasledovali krajiny Beneluxu, v roku 2014 Poľsko a v roku 2016 Francúzsko. Pobočky pre Česko, Maďarsko, Slovensko a jadranské krajiny boli otvorené v roku 2017. Od roku 2019 má spoločnosť Prianto zastúpenie aj v Kanade a od roku 2021 v USA. V tom istom roku (2021) spoločnosť Prianto GmbH rozšírila svoje aktivity aj do Turecka. V roku 2022 spoločnosť Prianto vstúpila do škandinávskeho regiónu a otvorila pobočku vo Švédsku, ktorá bude pokrývať Dánsko, Fínsko, Nórsko a Švédsko pod názvom „Prianto Nordics“. Od roku 2024 má spoločnosť Prianto GmbH pobočku aj v Južnej Afrike.

### Prianto Projects and Procurement Management GmbH (Prianto PPM)
Od júla 2019 spoločnosť Prianto PPM GmbH dodáva systémovým domom softvér bez zamerania, ktorý nie je dostupný v distribučnom portfóliu. Ponuka služieb Prianto PPM je prevádzkovaná centrálne pre Európu z Nemecka.

### Prianto Services GmbH
Spoločnosť Prianto Services GmbH bola založená ako ďalšia dcérska spoločnosť pre rôzne služby podpory predajcov v súvislosti s komplexnými softvérovými produktmi. Ponúka služby týkajúce sa analýzy požiadaviek, plánovania systému, inštalácie a školení. Na tento účel sa spoločnosť Prianto Services GmbH spolieha na tím špecialistov, ktorí podporujú zákazníkov systémových domov pri návrhu infraštruktúry a výbere, inštalácii a prevádzke softvérových produktov.

### Akvizícia ďalších distribútorov
Dňa 1. apríla 2012 spoločnosť Prianto GmbH prevzala spoločnosť Sinn GmbH, nemeckého distribútora softvéru založeného v roku 1996, čím rozšírila svoje portfólio najmä v oblasti serverovej výpočtovej techniky.

V roku 2020 spoločnosť Prianto získala 51 % akcií spoločnosti VEMI, poľského distribútora bezpečnostných riešení s pridanou hodnotou, aby posilnila svoju pozíciu na poľskom trhu.

Dňa 1. januára 2022 skupina Prianto prevzala aj spoločnosť ISPD, ktorá predtým sídlila v Poingu.

## Referencie

Kategória:Podniky v Nemecku
Kategória:Softvérové podniky
Kategória:Podniky založené v 2009
Vicinálny derivát

**Vicinálny derivát** je organická zlúčenina (derivát), ktorá má dva atómy alebo funkčné skupiny naviazané na dva susediace atómy uhlíka. Systematicky by tieto funkčné skupiny mali lokanty napríklad 1 a 2 alebo 4 a 5. Napríklad vicinálny dichlorid je halogénderivát, ktorý má atómy chlóru naviazané na atómy uhlíka, ktoré sú vedľa seba, napríklad 1,2-dichlóretán. Názov *vicinálny* pochádza z latinského *vicinus*, „sused“. Pre takéto zlúčeniny možno použiť predponu *vic*-, napríklad *vic*-dichlorid ako vicinálny dichlorid.

Vicinálne deriváty vznikajú rôznymi 1,2-adíciami.

## Vzťah funkčných skupín v molekule
Napríklad molekula 2,3-dibrómbutánu má dva vicinálne brómové atómy, zatiaľ čo 1,3-dibrómbután nie. Použitie pojmu *vicinálny* je v chémii zvyčajne obmedzené na dve identické funkčné skupiny (môže sa však použiť i pre vyšší počet). Tento pojem, podobne ako syn/anti alebo exo/endo, umožňuje opis relatívnej polohy substituentov voči sebe. 

Okrem slova *vicinálny* možno použiť slovo *geminálny* na označenie derivátov, ktoré majú dve funkčné skupiny na tom istom atóme uhlíka (napríklad 1,1-dibrómbután).

## <sup>1</sup>H-NMR spektroskopia
U <sup>1</sup>H NMR spektroskopie sa interakcia dvoch atómov vodíka na susedných atómoch uhlíka označuje ako vicinálna interakcia. Vicinálna interakčná konštanta sa označuje ako 3*J*, pretože tieto atómy vodíka spolu interagujú cez tri väzby. V závislosti od ostatných substituentov nadobúda táto konštanta hodnoty od 0 do +20 Hz. Závislosť vicinálnej interakcie na dihedrálnom uhle \phi udáva Karplusov vzťah.

## Referencie

## Zdroj

Kategória:Chemické názvoslovie
Jean-Guy Fechner

**Jean-Guy Fechner** (* 2. marec 1947, Agen) je francúzsky spevák, skladateľ a herec. Je jedným z členov popovej skupiny Les Charlots.

## Životopis
Kým sa Les Problems menili na Les Charlots, ich doterajší bubeník Donald Rieubon skupinu opustil. Christian Fechner, vtedajší producent Antoina, najal Jean-Guya, svojho brata, aby ho v krátkom čase nahradil. Celá skupina si ho okamžite osvojila a skupina sa stáva päticou. Jean-Guy zostal v skupine až po film *[[Bozky z Hongkongu]]* a v roku 1976 sa oddelil. Keď sa po vzájomných nezhodách Christan Fechner a Les Charlots rozhodli ukončiť spoluprácu, Jean-Guy prirodzene nasledoval rodinu na úkor svojich priateľov. V roku 2014 sa k skupine vrátil a je jej súčasťou dodnes.

## Filmografia

### V rámci skupiny Les Charlots
* 1970: *La Grande Java*
* 1971: *Bažanti*
* 1972: *Blázni zo štadióna*
* 1972: *Les Charlots font l'Espagne*
* 1973: *Veľký bazár*
* 1973: *Je sais rien, mais je dirai tout*cameo rola
* 1974: *Štyria sluhovia a štyria mušketieri*
* 1974: *Štyria sluhovia a štyria mušketieri 2.: Len počkaj kardinál !*
* 1974: *Bažanti idú do boja*
* 1975: *Trop c'est trop!*cameo rola
* 1975: *[[Bozky z Hongkongu]]*

### Mimo skupiny Les Charlots
* 1993: *Justinien Trouvé, ou le bâtard de Dieu*
* 2004: *Le carton*
* 2008: *Jazda smrti*
* 2011: *Au bistro du coin*

## Referencie

## Iné projekty

## Externé odkazy
* 
* 
* 
* 
* Jean-Guy Fechner v Discogs

Kategória:Francúzski speváci
Kategória:Francúzski skladatelia filmovej hudby
Kategória:Francúzski hudobníci
Kategória:Francúzski filmoví herci
Kategória:Francúzski televízni herci
Kategória:Osobnosti z Agen
Svrčia ulica

**Svrčia ulica** je ulica v Bratislave, v mestskej časti Karlova Ves. Je pomenovaná po svrčkoch.

Na čísle 6 sa nachádza Spojená škola internátna pre žiakov so zrakovým postihnutím, ktorej exteriér slúžil aj na stvárnenie fiktívnej *Základnej školy SNP* v televíznom seriáli *[[Sľub (seriál)|Sľub]]*.

Na čísle 10 sa nachádza bytový dom Svrčia postavený v rokoch 2021 – 2023.

## Referencie

Kategória:Ulice v Karlovej Vsi
Adriána Brnčalová

**Adriána Brnčalová** (* 21. február 2001, Levoča) je slovenská herečka.

## Životopis
Pochádza z Levoče a vyštudovala konzervatórium v Košiciach. Kvôli seriálu *[[Sľub (seriál)|Sľub]]* prerušila svoje štúdium na Vysokej škole múzických umení v Bratislave.

## Filmografia

## Referencie

## Externé odkazy
* 

Kategória:Slovenské televízne herečky
Kategória:Absolventi konzervatórií na Slovensku
Kategória:Osobnosti z Levoče
Universidad O&M

**Universidad Dominicana O&M** (**Organización & Métodos**) () je súkromná univerzita v Santo Domingu, hlavnom meste Dominikánskej republiky. Bola založená 12. júna 1966 vybranou skupinou profesorov a učiteľov, ktorých poveril Dr. José Rafael Abinader.

Má pobočky v piatich mestách, Santiago de los Caballeros, Moca, La Romana, Puerto Plata a San José de Ocoa. Jej študentskú populáciu v súčasnosti tvorí 40 miliónov študentov a je druhou najväčšou súkromnou univerzitou v krajine, po Universidad Tecnológica de Santiago (UTESA).

Universidad O&M je úplne súkromná vysoká škola, financovaná z vlastných zdrojov a financovaná pod záštitou univerzitného fondu Universidad O&M.

Mnohí zo študentov univerzity pracujú na svojej príprave vďaka sponzorstvu, ktoré inštitúcia poskytne svojim najúspešnejším absolventom, alebo vďaka financovaniu zo vzdelávacieho kreditného fondu (FUNDAPEC).

## História
Universidad Dominicana O&M vznikla v období neistoty a ťažkostí v Dominikánskej republike. Svoju pedagogickú činnosť začala vedením krátkodobých kurzov a kurzov technickej úrovne v oblasti účtovníctva, administratívy, ekonomiky, marketingu, predaja a výpočtovej techniky. Jej počiatočné zapísanie bolo minimálne, na jej prvý technický stupeň sa zapísalo iba 18 študentov, ale akademická excelentnosť, ktorá sa prejavila od jej počiatkov, spôsobila rýchly vzostup, ktorý sa dodnes nezastavil.

Dnes, po 40 rokoch, je Universidad Dominicana O&M základnou súčasťou dominikánskeho univerzitného vzdelávania a je alma mater viac ako 40 tisíc absolventom v rôznych oblastiach vedomostí.

Priaznivé prijatie Universidad O&M je odrazom kvality výučby a serióznosti a zodpovednosti, ktorú počas svojej existencie preukazuje.

## Externé odkazy
* Oficiálna stránka

## Zdroj

Kategória:Súkromné vysoké školy
Kategória:Dominikánska republika
Kategória:Santo Domingo
Kategória:Organizácie založené v 1966